turjo4nis/wikipedia-bn-dump-20250701 huggingface dataset:
সুংচিয়াং মসজিদ

সংজিয়াং মসজিদ () পূর্বে বাস্তব ধর্মীয় মসজিদ নামও পরিচিত চীনের সাংহাইয়ের সানজিয়াং শহরে অবস্থিত একটি মসজিদ। মসজিদটি সাংহাইয়ের প্রাচীনতম মসজিদ।

ইতিহাস 
ইউয়ান রাজবংশের টগন তেমের সম্রাটের রাজত্বকালে মসজিদটি নির্মাণ করা হয়। ১৩৯১ সালে পুনর্নির্মাণ করা হয় এবং মিং রাজবংশের শাসনকালে মসজিদটিকে তিনবার সম্প্রসারিত করা হয়। চিং রাজবংশের শাসনকালের সময় মসজিদটিকে চারবার সংস্কার করা হয়। ১৯০৮ সালের ২৬ আগস্ট সাংহাই পৌর সরকার মসজিদটিকে সাংস্কৃতিক ঐতিহ্যবাহী স্থান হিসেবে তালিকাভুক্ত কর। ১৯৮৫ সালে মসজিদটিকে আবার সংস্কার করা হয়।

স্থাপত্য 
মসজিদটি ৪,৯০০ বর্গমিটার  এলাকা জুড়ে অবস্থিত। এটি আরবি চারুলিপি সহ ঐতিহ্যবাহী হুই মুসলিম চীনা প্রাসাদ স্থাপত্যের আদলে নির্মাণ করা হয়েছে। মসজিদে ডাকঘর, প্রার্থনা কুলুঙ্গি, বারান্দা, দুটি খুতবা কক্ষ এবং একটি গোসলখানা আছে। মসজিদের পূর্বদিকে মুসল্লিদের নামাজ পড়ার জন্য দরজার তৈরি আশ্রয়ার্থ টাওয়ারটি আছে। মসজিদের পশ্চিমে টাওয়ারের বিপরীতে নামাজঘর অবস্থিত। মসজিদটি মিং এবং ইউয়ান স্থাপত্য শৈলীর বৈশিষ্ট্যের আদলে নির্মিত এবং সামনের এবং পিছনের দুইভাগে বিভক্ত।

মসজিদটি সাংহাই মেট্রোর জুয়েইবাচি পার্ক স্টেশনের উত্তরে হেঁটে যাওয়া যাবে এমন দূরত্বে অবস্থিত।

চিত্রশালা

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
১৪শ শতাব্দীর মসজিদ
১৩৯১-এ সম্পন্ন মসজিদ
লেখ পজনান

কোলেয়োভি ক্লুব স্পোর্তোভি লেখ পজনান এসএ (, ; এছাড়াও লেখ পজনান নামে পরিচিত) হচ্ছে পজনান ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২০ সালের ১লা আগস্ট তারিখে প্রতিষ্ঠিত হয়েছে। লেখ পজনান তাদের সকল হোম ম্যাচ পজনানের স্তাদিওন মিয়েস্কিতে খেলে থাকে; যার ধারণক্ষমতা হচ্ছে ৪৩,২৬৯। বর্তমানে এই ক্লাবের ম্যানেজারের দায়িত্ব পালন করছেন দারিউশ জুরাভ এবং সভাপতির দায়িত্ব পালন করছেন কারোল ক্লিমশাক। নরওয়েজীয় রক্ষণভাগের খেলোয়াড় থমাস রগনে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লেখ পজনান এপর্যন্ত ১৮টি শিরোপা জয়লাভ করেছে; যার মধ্যে ৭টি একস্ত্রাকলাসা, ৫টি পোলীয় কাপ এবং ৬টি পোলীয় সুপার কাপ শিরোপা রয়েছে।

অর্জন

ঘরোয়া
 একস্ত্রাকলাসা:
চ্যাম্পিয়ন (৭): ১৯৮২–৮৩, ১৯৮৩–৮৪, ১৯৮৯–৯০, ১৯৯১–৯২, ১৯৯২–৯৩, ২০০৯–১০, ২০১৪–১৫
রানার-আপ (২): ২০১২–১৩, ২০১৩–১৪
পোলীয় কাপ:
চ্যাম্পিয়ন (৫): ১৯৮১–৮২, ১৯৮৩–৮৪, ১৯৮৭–৮৮, ২০০৩–০৪, ২০০৮–০৯
রানার-আপ (৫): ১৯৭৯–৮০, ২০১০–১১, ২০১৪–১৫, ২০১৫–১৬, ২০১৬–১৭
 পোলীয় সুপার কাপ:
চ্যাম্পিয়ন (৬): ১৯৯০, ১৯৯২, ২০০৪, ২০০৯, ২০১৫, ২০১৬
রানার-আপ (৩): ১৯৮৩, ১৯৮৮, ২০১০

ইউরোপ
 উয়েফা ইউরোপা লীগ:
 ৩২ দলের পর্ব (২): ২০০৯, ২০১১

তথ্যসূত্র

বহিঃসংযোগ

   

লেখ পজনান
একস্ত্রাকলাসার ক্লাব
পোল্যান্ডের ফুটবল ক্লাব
১৯২০-এ পোল্যান্ডে প্রতিষ্ঠিত
১৯২০-এ প্রতিষ্ঠিত ফুটবল ক্লাব
১৯২২-এ প্রতিষ্ঠিত ফুটবল ক্লাব
মালেক মসজিদ

মালেক মসজিদ (এটিকে ইমাম মসজিদও বলা হয়, ফারসি: مسجد ملک) মসজিদটি ইরানের কেরমানশাহ শহরে অবস্থিত। মসজিদটি একাদশ শতাব্দীতে কারমান সেলজুক সালতানাতের সময় প্রথম তুরান শাহের শাসনামলে নির্মিত হয়েছিল। এই মসজিদটি কারমানের বৃহত্তম ও প্রাচীনতম মসজিদ।

চিত্র

আরও দেখুন
 ইরানের মসজিদের তালিকা
 মসজিদ
 নামাজ

তথ্যসূত্র

১০৮৫-এ প্রতিষ্ঠিত
ইরানের মসজিদ
ইরানের স্থাপনা
গম্বুজসহ মসজিদ
কের্মন প্রদেশের দর্শনীয় স্থান
ইরানের জাতীয় কাজ
লেখিয়া গদাইস্ক

ক্লুব স্পোর্তোভি লেখিয়া গদাইস্ক স্পুকা আকৎসিয়না (, ; এছাড়াও লেখিয়া গদাইস্ক নামে পরিচিত) হচ্ছে গদাইস্ক ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৫ সালের ১লা জুলাই তারিখে প্রতিষ্ঠিত হয়েছে। লেখিয়া গদাইস্ক তাদের সকল হোম ম্যাচ গদাইস্কের স্তাদিওন এনের্গা গদাইস্কে খেলে থাকে; যার ধারণক্ষমতা হচ্ছে ৪১,৬২০। বর্তমানে এই ক্লাবের ম্যানেজারের দায়িত্ব পালন করছেন পিওত্র স্তোকভিয়েৎস এবং সভাপতির দায়িত্ব পালন করছেন আদাম মান্দজিয়ারা। পর্তুগিজ রক্ষণভাগের খেলোয়াড় ফ্লাভিও পাইশাঁও এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লেখিয়া গদাইস্ক এপর্যন্ত ১০টি শিরোপা জয়লাভ করেছে; যার মধ্যে ২টি পোলীয় কাপ, ২টি পোলীয় সুপার কাপ, ৩টি আই লিগা এবং ৩টি ২ লিগা শিরোপা রয়েছে।

অর্জন

ঘরোয়া
পোলীয় কাপ
 চ্যাম্পিয়ন: ১৯৮৩, ২০১৯
 রানার-আপ: ১৯৫৫
পোলীয় সুপার কাপ:
 চ্যাম্পিয়ন: ১৯৮৩, ২০১৯
আই লিগা
 চ্যাম্পিয়ন: ১৯৫১, ১৯৮৩–৮৪, ২০০৭–০৮
 রানার-আপ: ১৯৫৪, ১৯৭৪–৭৫, ১৯৭৫–৭৬, ১৯৭৭–৭৮
২ লিগা
 চ্যাম্পিয়ন: ১৯৭১–৭২, ১৯৮২–৮৩, ২০০৪–০৫
 রানার-আপ: ১৯৬৭–৬৮, ১৯৭০–৭১

ইউরোপ
ইউরোপীয় কাপ উইনার্স কাপ:
 প্রথম পর্ব: ১৯৮৩–৮৪
ইউরোপা লীগ
 দ্বিতীয় বাছাইপর্ব:''' ২০১৯–২০

তথ্যসূত্র

বহিঃসংযোগ

  

লেখিয়া গদাইস্ক
একস্ত্রাকলাসার ক্লাব
পোল্যান্ডের ফুটবল ক্লাব
১৯৪৫-এ পোল্যান্ডে প্রতিষ্ঠিত
১৯৪৫-এ প্রতিষ্ঠিত ফুটবল ক্লাব
এউকাএস উচ

উচকু ক্লুব স্পোর্তোভি এসএ (, ; এছাড়াও এউকাএস উচ নামে পরিচিত) হচ্ছে উচ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯০৮ সালে প্রতিষ্ঠিত হয়েছে। এউকাএস উচ তাদের সকল হোম ম্যাচ উচের [[|স্তাদিওন এউকাএসে]] খেলে থাকে; যার ধারণক্ষমতা হচ্ছে ৫,৭০০। বর্তমানে এই ক্লাবের ম্যানেজারের দায়িত্ব পালন করছেন ভয়চিখ স্তাভোভি এবং সভাপতির দায়িত্ব পালন করছেন তমাশ সালস্কি। পোলীয় গোলরক্ষক আরকাদিউশ মালাশ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এউকাএস উচ এপর্যন্ত ৩টি শিরোপা জয়লাভ করেছে; যার মধ্যে ২টি একস্ত্রাকলাসা এবং ১টি পোলীয় কাপ শিরোপা রয়েছে।

অর্জন 
 একস্ত্রাকলাসা:
 চ্যাম্পিয়ন (২): ১৯৫৮, ১৯৯৭–৯৮
 রানার-আপ (১): ১৯৫৪
 পোলীয় কাপ:
 চ্যাম্পিয়ন (১): ১৯৫৬–৫৭
 রানার-আপ (১): ১৯৯৩–৯৪
 পোলীয় সুপার কাপ:
 রানার-আপ (২): ১৯৯৪, ১৯৯৮

তথ্যসূত্র

বহিঃসংযোগ 

  

 
একস্ত্রাকলাসার ক্লাব
পোল্যান্ডের ফুটবল ক্লাব
১৯০৮-এ পোল্যান্ডে প্রতিষ্ঠিত
১৯০৮-এ প্রতিষ্ঠিত ফুটবল ক্লাব
ট্যাক্সি ড্রাইভার (১৯৫৪-এর চলচ্চিত্র)

ট্যাক্সি ড্রাইভার () হচ্ছে ১৯৫৪ সালের একটি হিন্দি চলচ্চিত্র, নবকেতন ফিল্মস প্রযোজিত ছবিটি পরিচালনা করেছিলেন দেব আনন্দ এর ভাই চেতন আনন্দ এবং দেব আনন্দ সহ দেব এর এর স্ত্রী হতে যাওয়া কল্পনা কার্তিক এবং জনি ওয়াকার অভিনয় করেছেন । ছবিটি লিখেছেন চেতন নিজেই, তাঁর স্ত্রী উমা আনন্দ এবং তার অন্য ভাই বিজয় আনন্দকে নিয়ে। ছবিটির সংগীত পরিচালক ছিলেন এসডি বর্মণ এবং গানের কথা লিখেছেন সাহির লুধিয়ানভি।

পটভূমি 
মঙ্গল ( দেব আনন্দ ) একজন ট্যাক্সি ড্রাইভার, যাকে তার অভ্যাসের কারণে তার বন্ধুরা "হিরো" নামে ডাকে। তিনি এমন একজন ড্রাইভার যিনি দিনে একটি ক্যাব চালান, তারপরে রাতের বেলা ক্লাবে নৃত্যশিল্পী সেলভির ( শিলা রমনী ) প্রলোভনমূলক কথা শুনেন। একদিন, অন্য ট্যাক্সিচালককে সহায়তা করার সময় একটি বালিকা তার নজরে কাছে আসে, মালা ( কল্পনা কার্তিক ), যাকে দু'জন গুন্ডা শ্লীলতাহানি করতেছিল। মঙ্গল সাহসীভাবে তাকে উদ্ধার করে, এবং তাকে তার গন্তব্যে নিয়ে যাওয়ার চেষ্টা করেছিল, কিন্তু কোনও লাভ হয়নি, কারণ তিনি যে ব্যক্তিটির সন্ধান করছেন তিনি একজন সংগীত পরিচালক রতনলাল এবং তিনি অন্যত্র চলে গিয়েছেন। পরদিন মঙ্গল ও মালা আবার রতনলালকে সন্ধান করার চেষ্টা করলেও পুরো দিনটি বৃথা যায়। মালা মঙ্গলের ছোট অ্যাপার্টমেন্টে থাকতে শুরু করে এবং দুজনেই একে অপরের প্রতি আকৃষ্ট হয়ে ওঠে। মালা যখন সেল্ভি সম্পর্কে জানতে পারে, তখন তিনি তাকে (মঙ্গল ) ছেড়ে যাওয়ার । এদিকে রতনলাল কোনও জায়গায় যাওয়ার জন্য মঙ্গলের ট্যাক্সি ভাড়া করে। নির্দিষ্ট পরিস্থিতির কারণে মালা মঙ্গলের কাছে ফিরে আসে। মঙ্গল মালাকে রতনলালের জায়গায় নিয়ে যায়। পরবর্তীকালে, তিনি তার সংগীত পরিচালক বন্ধুর সহায়তায় একজন বিখ্যাত গায়ক হয়ে ওঠেন।

কুশীলব 

 দেব আনন্দ - মঙ্গল / নায়ক 
 কল্পনা কার্তিক - মালা 
 শীলা রমনী - সিলভী 
 জনি ওয়াকার - মাস্তানা 
 কৃষ্ণ ধাওয়ান - জুয়াড়ি 
 রশিদ খান 
 এম এ লতিফ - মিঃ ডেমেলো 
 সরিতা দেবী - মঙ্গলের ভাবি 
 পারভীন কৌল - হামিদের স্ত্রী 
 রতন গৌরাঙ্গ 
 হামেদ - হামিদ 
 ভার্নন কর্ক - টনি

সংঙ্গীত 
সমস্ত গান  সুর করেছিলেন শচীন দেব বর্মণ এবং গানের কথা লিখেছেন সাহির লুধিয়ানভি ।

পুরস্কার 

 ফিল্মফেয়ার সেরা সংগীত পরিচালক পুরস্কার বিজয়ী শচীন দেব বর্মণ - তালাত মেহমুদ এর কন্ঠে গাওয়া - "জায়েন তো জায়েন কাহন" এর জন্য। 
  "জায়েন তো জায়েন কাহন"- এই গানটি তৎকালীন জনপ্রিয় বিনাচা গীতমালার শীর্ষস্থানীয় দ্বিতীয় গানও ছিল।

উল্লেখ্য 
এই ছবির শ্যুটিংয়ে মাঝে গোপনে বিয়ে করেছিলেন দেব আনন্দ ও কল্পনা কার্তিক।
মঙ্গল / হিরোর ভাবীর চরিত্রে অভিনয় করা সরিতা দেবী ৩০ বছর পরে টিভি সিরিজ রামায়ণে শাবরীর ভূমিকায় অভিনয় করেছিলেন।

তথ্যসূত্র

বহিঃসংযোগ 
 

মুম্বইয়ের পটভূমিতে চলচ্চিত্র
১৯৫০-এর দশকের হিন্দি ভাষার চলচ্চিত্র
ভারতীয় চলচ্চিত্র
১৯৫৪-এর চলচ্চিত্র
শচীন দেববর্মণ সুরারোপিত চলচ্চিত্র
হিন্দি ভাষার চলচ্চিত্র
ভারতীয় সাদাকালো চলচ্চিত্র
ভারতীয় প্রণয়ধর্মী সঙ্গীতধর্মী চলচ্চিত্র
ডগ মেইনজেস

ডগলাস জেমস মেইনজেস (; জন্ম: ৯ জুন, ১৮৯০ - মৃত্যু: ১৭ জুলাই, ১৯৭৯) ট্রান্সভালের প্রিটোরিয়া এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের শুরুরদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ডগ মেইনজেস।

খেলোয়াড়ী জীবন 
১৯১০-১১ মৌসুম থেকে ১৯২৫-২৬ মৌসুম পর্যন্ত ডগ মেইনজেসের প্রথম-শ্রেণীর খেলোয়াড়ী জীবন চলমান ছিল। পুরোটি সময়ই তিনি ট্রান্সভালের পক্ষে খেলেছিলেন।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডগ মেইনজেস। সবগুলো টেস্টই ইংল্যান্ডের বিপক্ষে খেলেছিলেন তিনি। ৯ ফেব্রুয়ারি, ১৯২৩ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৬ ফেব্রুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।

সব মিলিয়ে ১১৫ রান খরচ করে ছয়টি উইকেট পেয়েছিলেন। সবগুলো উইকেটই অবশ্য শীর্ষসারির ব্যাটসম্যানের ছিল। ১৯২৪ সালে ইংল্যান্ড গমনার্থে তাকে দক্ষিণ আফ্রিকা দলের সদস্যরূপে অন্তর্ভুক্ত করা হয়। কিন্তু, কোন টেস্টেই তাকে খেলানো হয়নি।

অবসর 
ক্রিকেট খেলা থেকে অবসর গ্রহণের পর ওয়ান্ডারার্স ক্রিকেট ক্লাবের সম্পাদকের দায়িত্ব পালন করেন। এরপর, ১৯৪৮-৪৯ মৌসুমে দক্ষিণ আফ্রিকা দলের ব্যবস্থাপক ছিলেন। ১৭ জুলাই, ১৯৭৯ তারিখে ৮৯ বছর বয়সে ট্রান্সভালের জোহেন্সবার্গ এলাকায় ডগ মেইনজেসের দেহাবসান ঘটে।

তথ্যসূত্র

আরও দেখুন 
 বিল লুন্ডি
 সিরিল ফ্রাঁসোয়া
 দক্ষিণ আফ্রিকান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৮৯০-এ জন্ম
১৯৭৯-এ মৃত্যু
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
জিদ্দি (১৯৪৮-এর চলচ্চিত্র)

জিদ্দি (, "জেদী") শহীদ লতিফ পরিচালিত ১৯৪৮ সালের একটি হিন্দি চলচ্চিত্র। এটি ইসমাত চুঘতাই রচিত একটি গল্প অবলম্বনে নির্মিত হয়েছিল। দেব আনন্দ প্রধান নায়ক হিসাবে এই চলচ্চিত্রের মাধ্যমে কর্মজীবন শুরু করেছিলেন। ছবিটি হিন্দি ছবিতে দেব আনন্দ, কামিনী দক্ষ ও প্রাণকে প্রতিষ্ঠিত করতে সহায়তা করেছিল। নেপথ্য সঙ্গীতশিল্পী হিসেবে কিশোর কুমার এবং লতা মঙ্গেশকর ১৯৪৮ সালের এই চলচ্চিত্রের মাধ্যমে একসাথে তাদের প্রথম দ্বৈত সংগীত রেকর্ড করেছিলেন, তারা "ইয়ে কাউন আয় রে" গানে কণ্ঠ দিয়েছিলেন।

কুশিলব 
 দেব আনন্দ -পুরান (ছোট সরকার) 
 কামিনী কৌশল -আশা  
 প্রাণ 
 নওয়াব 
 কুলদীপ কৌর-শান্তার 
 চান্দা ভাই

সঙ্গীত 

ছবিটির সংগীত পরিচালনা করেছেন খেমচাঁদ প্রকাশ। চলচ্চিত্রের প্রথম গানটি নেপথ্য সঙ্গীতশিল্পী কিশোর কুমারের গাওয়া, "মারে কি দুয়েন কিওন ম্যাঙ্গু" নামের গানটি চলচ্চিত্রে দেব আনন্দকে এককভাবে চিত্রায়ন করতে রেকর্ড করা হয়। এই ছবিতে লতা মঙ্গেশকরের একক গান, "চানদা রে জা রে রে রে, পিয়া সে সন্দেশ মোরা কাহিয়ো জা", কামিনী দক্ষকে চিত্রিত করতে রেকর্ড করা হয়।

তথ্যসূত্র

বহিঃসংযোগ
 

হিন্দি ভাষার চলচ্চিত্র
ভারতীয় সাদাকালো চলচ্চিত্র
ভারতীয় নাট্য চলচ্চিত্র
ভারতীয় চলচ্চিত্র
১৯৪৮-এর চলচ্চিত্র
১৯৪০-এর দশকের হিন্দি ভাষার চলচ্চিত্র
হিন্দি ভাষার নাট্য চলচ্চিত্র
ফুতুং মসজিদ

ফুতুং  মসজিদ () চীনের সাংহাই প্রদেশের ফুতুং শহরে অবস্থিত একটি মসজিদ।

ইতিহাস 
১৯৩৫ সালে হংক চাংজিন নামের একজন ইমামের নেতৃত্বে ফুতুং মহাসড়কের ১৬ নং ওজিয়াটিংয়ে মসজিদটি নির্মাণ করা হয়। ১৯৮৪ সালে ছোট আকারের সম্প্রসারণ করা হয়। ১৯৯৫ সালে ফুতুং জেলা সরকারের সহায়তায় এবং অর্থায়নে মসজিদটি বর্তমান স্থানে পুনর্নির্মাণ করা হয়।

স্থাপত্য 

মসজিদটি ১,৬৫০ বর্গমিটার এলাকা জুড়ে অবস্থিত। মসজিদে একটি উঠান, নামাজঘর, ইমাম ঘর, অযুখানা এবং কার্যালয় আছে। ভবনের বাইরের ভাগে হালকা রঙ করা হয়েছে ও একটি সবুজ গম্বুজ আছে। মূল ভবনটি তিনটি তলা বিশিষ্ট ও আরবি স্থাপত্যশৈলীর আদলে নির্মাণ করা হয়েছে। মসজিদের অভ্যন্তরে ৯ মিটার ব্যাস এবং ২৫ মিটার উচ্চতা বিশিষ্ট একটি গোলাকার অর্ধচন্দ্র আকৃতির গম্বুজ আছে। মসজিদে ৪০ মিটার উচ্চতা বিশিষ্ট একটি মিনার আছে। মসজিদটিতে বইয়ের দোকান, ধর্মীয় উপকরণ এবং খাবারের দোকান আছে।

শুক্রবারের নামাজের সময় পিছনের অতিরিক্ত নামাজঘরটি ব্যবহার করা হয় যাতে ৩০০ জন মুসল্লি নামাজ আদায় করতে পারে। মসজিদের মূল নামজঘরে ৫০০ জন মুসল্লি একসাথে নামাজ আদায় করতে পারে। মসজিদে মহিলাদের জন্য আলাদা নামাজ পড়ার ব্যবস্থা আছে, যেখানে ৩০ জন নামাজ পড়তে পারে।

মসজিদটি সাংহাই মেট্রোর ইউয়ানশেন স্টেডিয়াম স্টেশন থেকে উত্তরে হেঁটে যাওয়া যাবে এমন দূরত্বে অবস্থিত।

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র

বহিঃসংযোগ 
 মসজিদের বিবরণ 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
গেভিন স্টিভেন্স

গেভিন বায়রন স্টিভেন্স (; জন্ম: ২৯ ফেব্রুয়ারি, ১৯৩২) দক্ষিণ অস্ট্রেলিয়ার গ্লেনেলগ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন গেভিন স্টিভেন্স। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট 
১৯৫২-৫৩ মৌসুম থেকে ১৯৫৯-৬০ মৌসুম পর্যন্ত গেভিন স্টিভেন্সের প্রথম-শ্রেণীর খেলোয়াড়ী জীবন চলমান ছিল। প্রশস্ত কাঁধের অধিকারী ছিলেন তিনি।

উদ্বোধনী ব্যাটসম্যান হিসেবে খেলতেন। ১৯৫২-৫৩ মৌসুমে সাউথ অস্ট্রেলিয়ার পক্ষে অভিষেক ঘটে তার। ১৯৫৬-৫৭, ১৯৫৭-৫৮ ও ১৯৫৮-৫৯ মৌসুমে শেফিল্ড শিল্ডে ধারাবাহিকভাবে খেলতে থাকেন। শেষ মৌসুমে ৫৯.৪৩ গড়ে তিন সেঞ্চুরি সহযোগে ৯৫১ রান তুলেছিলেন। ডিসেম্বর, ১৯৫৮ সালে সিডনিতে নিউ সাউথ ওয়েলসের বিপক্ষে অনুষ্ঠিত খেলায় ৫৭ ও অপরাজিত ২৫৯ রানের ইনিংস খেলেছিলেন তিনি।

আন্তর্জাতিক ক্রিকেট 
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন গেভিন স্টিভেন্স। ২১ নভেম্বর, ১৯৫৯ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ ও ৮ রান তুলেন তিনি। ১ জানুয়ারি, ১৯৬০ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

১৯৫৯-৬০ মৌসুমে পাকিস্তান ও ভারত গমনার্থে তাকে দলে অন্তর্ভুক্ত করা হয়। লাহোরে সিরিজের তৃতীয় টেস্টে অভিষেক পর্ব সম্পন্ন হয় তার। উভয় দেশের বিপক্ষেই দুইটি করে টেস্টে অংশ নেন তিনি। তন্মধ্যে, পাকিস্তানের বিপক্ষে ব্যক্তিগত সর্বোচ্চ ২৮ রান সংগ্রহ করেছিলেন।

ভারতের মাটিতে দুই টেস্ট খেললেও রাজ্য দলের খেলার ধরন এখানে প্রবাহিত হয়নি। শেষের খেলাটিতে একেবারেই নিষ্প্রভ ছিলেন। মাদ্রাজে তাকে হাসপাতালে প্রেরণ করা হয়। এরপর তিনি হেপাটাইটিসে আক্রান্ত হন। আরোগ্য লাভ করলেও আর তাকে প্রথম-শ্রেণীর ক্রিকেট খেলতে দেখা যায়নি।

তথ্যসূত্র

আরও দেখুন 
 নর্ম ও’নীল
 চাক ফ্লিটউড-স্মিথ
 অস্ট্রেলীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৩২-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অ্যাডিলেড থেকে আগত ক্রিকেটার
দক্ষিণ অস্ট্রেলিয়ার ক্রিকেটার
হুশি মসজিদ

হুক্সি মসজিদ () বা ইয়াওশুইনং মসজিদ নামেও পরিচিত চীনের সাংহাইয়ের পুতুও শহরে অবস্থিত একটি মসজিদ। মসজিদটি সাংহাইয়ের প্রথম সাদা গম্বুজের মসজিদ। মসজিদটি সাংহাই মেট্রোর চাংশুউ সড়ক স্টেশনের উত্তর দিকের নিকটে অবস্থিত।

ইতিহাস 
১৯১৪ সালে ছোট ভাড়া বাসায় অস্থায়ী মসজিদ হিসেবে কার্যক্রম শুরু হয়। ১৯২১ সালে জিকং রোডে স্থানীয় লোকজনের আর্থিক সহাতায় মসজিদের নির্মাণ কাজ শুরু হয়। ১৯২২ সালে নির্মাণ কাজ শেষ হয় ও ইয়াওশুইনং মসজিদ নামকরণ করা হয়। ১৯৩৫ সালে মসজিদটি সংস্কার করা হয় এবং ২০০ জন মুসল্লির নামাজ পড়ার   ব্যবস্থা করা হয়। সংস্কৃতি বিপ্লবের সময় মসজিদে নামাজ পড়া বন্ধ থাকে এবং ১৯৭৯ সালে মসজিদটিতে পুনরায় ধর্মীয় কার্যক্রম শুরু হয়। ১৯৯০ সালে মসজিদটি চাংদে সড়কে স্থানান্তরিত প্রক্রিয়া শুরু হয় এবং ১৯৯২ সালে সম্পন্ন হয়।

স্থাপত্য 
মসজিদটি ১,৬৬৭ বর্গমিটার এলাকা জুড়ে অবস্থিত। মসজিদের নামাজঘরটি দ্বিতল বিশিষ্ট ভবন। মসজিদটি দুইটি খিলান  এবং একটি পাখা-আকৃতির ছাদ দিয়ে তৈরি করা হয়েছে। মসজিদে একটি শিক্ষা দেওয়া কক্ষ, ইমামের থাকার ঘর, অতিথি ঘর, গোসলখানা এবং অযুখানা সহ অন্যান্য সুবিধা আছে। বারান্দা মাধ্যমে নামাজঘরে সাথে অন্যান্য ভবনের সংযোগ স্থাপন করা হয়েছে। মসজিদে একটি কসাইয়ের দোকান এবং একটি দোকানঘর আছে। মসজিদে ২৫ মিটার উচ্চতা বিশিষ্ট একটি মিনার এবং ৬ গম্বুজ আছে।

চিত্রশালা

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
কচুয়া ইউনিয়ন

কচুয়া ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
 কচুয়া ইউনিয়ন, কচুয়া; (বাগেরহাট জেলা)
 কচুয়া ইউনিয়ন, যশোর সদর; (যশোর জেলা)
 কচুয়া ইউনিয়ন, সাঘাটা; (গাইবান্ধা জেলা)

আরও দেখুন 
 কচুয়া উত্তর ইউনিয়ন; (কচুয়া, চাঁদপুর)
 কচুয়া দক্ষিণ ইউনিয়ন; (কচুয়া, চাঁদপুর)
 কচুয়াই ইউনিয়ন; (পটিয়া, চট্টগ্রাম)
হজ আগাহ আলি মসজিদ

হজ আগাহ আলি মসজিদ কাজার রাজবংশের সময়ে নির্মিত হয়েছিল। এটি ইরানের কের্মনশহ প্রদেশে অবস্থিত।

আরও দেখুন
 ইরানের মসজিদের তালিকা
 মসজিদ
 নামাজ

তথ্যসূত্র

ইরানের মসজিদ
ইরানের স্থাপনা
ইরানের জাতীয় কাজ
গম্বুজসহ মসজিদ
রাজ কুমার

রাজ কুমার (৮ অক্টোবর ১৯২৬ - ৩ জুলাই ১৯৯৬), কুলভূষণ পণ্ডিত নামে জন্মগ্রহণ করেছিলেন, তিনি একজন ভারতীয় চলচ্চিত্র অভিনেতা ছিলেন। ১৯৪০-এর দশকের শেষদিকে তিনি ১৯৫২ সালের হিন্দি ছবি রঙ্গেলি দিয়ে অভিনয়ের দিকে মনোনিবেশ করার আগে তিনি মুম্বই পুলিশের উপ-পরিদর্শক হিসাবে কাজ করেছিলেন।  তিনি অস্কার-মনোনীত ১৯৫৭ সালের মাদার ইন্ডিয়ার ছবিতে অভিনয় করেছিলেন এবং চার দশকের বিস্তৃত কর্মজীবনে ৭০ টিরও বেশি হিন্দি ছবিতে অভিনয় করেছিলেন তিনি।

ব্যক্তিগত জীবন 
রাজ কুমার একটি কাশ্মীরি পণ্ডিত পরিবারে ব্রিটিশ ভারতের বেলুচিস্তানের লোরেলায় জন্মগ্রহণ করেছিলেন।  ১৯৪০ এর দশকের শেষের দিকে তিনি ভারতের মুম্বই চলে যান, যেখানে তিনি মুম্বই পুলিশের উপ-পরিদর্শক হন।  তিনি একজন অ্যাংলো-ইন্ডিয়ান জেনিফারকে বিয়ে করেছিলেন, জেনিফারকে একটি বিমানের হোস্টেস ছিলেন, এমন একটি ফ্লাইটে তাদের পরিচয় হয়েছিল। পরে তিনি হিন্দু রীতিনীতি অনুসারে নিজের নাম পরিবর্তন করে গায়ত্রী রাখেন। তাদের তিন সন্তান, পুত্র পুুরুরাজ কুমার (বলিউড অভিনেতা), পানিনী রাজকুমার এবং কন্যা বাস্তাবিকতা পণ্ডিত, যিনি ২০০৬ সালে নির্মিত চলচ্চিত্র আট: দ্য পাওয়ার অফ শানির মাধ্যমে পর্দার আত্মপ্রকাশ করেছিলেন।

অভিনয় জীবন 
রাজ কুমার ১৯৫২ সালে রঙ্গিলি ছবিতে অভিনয়ের মাধ্যমে আত্মপ্রকাশ করেছিলেন এবং আবশার, ঘামন্ড ও লক্ষন মে একের মতো ছবিতে অভিনয় করেছেন, তবে সোহরাব মোদীর নওশেরওয়ান-ই আদিলের (১৯৫৭) প্রিন্স নওশাদাদ হিসাবে তিনি বিখ্যাত হয়েছিলেন। ১৯৫৭ সালে তিনি মাদার ইন্ডিয়াতে নার্গিসের স্বামী হিসাবে তাঁর সংক্ষিপ্ত ভূমিকার মাধ্যমে সুনাম অর্জন করেছিলেন। তিনি উজালায় শাম্মী কাপুরের পাশাপাশি কাজ করেছিলেন (১৯৫৯)। দিলীপ কুমারের সাথে তিনি পাইঘামে (১৯৫৯) তিনি একজন মিল শ্রমিকের অভিনয় করেছিলেন। শ্রীধরের দিল এক মন্দিরে (১৯৬৩), রাজ কুমার একজন ক্যান্সার রোগীর ভূমিকায় অভিনয় করেছিলেন যার জন্য তিনি সেরা পর্শ্ব অভিনেতার বিভাগে ফিল্মফেয়ার পুরস্কার লাভ করেছিলেন।  ১৯৬৫ সালে যশ চোপড়ার পারিবারিক নাট্য ওয়াক্ততে সুনীল দত্ত, শশী কাপুর এবং বলরাজ সাহনীর সাথে তিনি অভিনয় করেছিলেন।  তিনি তার স্বতন্ত্র স্টাইলের সংলাপ বিতরণের জন্য পরিচিত ছিলেন। 

তার অন্যান্য উল্লেখযোগ্য ছায়াছবি অন্তর্ভুক্ত হামরাজ (১৯৬৭),হির রানজা (১৯৭১), মর্যাদা (১৯৭১), লাল পাত্থর (১৯৭১) এবং পাকিজা (১৯৭২)। ১৯৭০-এর দশকের শেষের দিকে এবং ১৯৮০-এর দশকের গোড়ার দিকে, বেশ কয়েকটি ফ্লপ সময় পেরিয়ে যাওয়ার পরে তিনি কুদরত (১৯৮১), এক নাই পহেলি (১৯৮৪), মার্তে দম তাক (১৯৮৭), মুকতদার কা ফয়সালা (১৯৪৭) এবং জাঙ্গ বাজ (১৯৮৯)এ পার্শ্ব অভিনেতা হিসাবে উল্লেখযোগ্য সাফল্য অর্জন করেছিলেন। ১৯৯১ সালে তিনি ৩২ বছর পর সহকর্মী ঝানু অভিনেতা দিলীপ কুমার সঙ্গে পুনরায় একত্রে কাজ করেন সুভাষ ঘাই এর সওদাগর সিনেমায়। তার শেষ হিট ছবিটি ছিল ১৯৯২ সালের তিরঙ্গা চলচ্চিত্র এবং তার শেষ ছবিটি ছিল ১৯৯৫ এর গড অ্যান্ড গান'।

১৯৫২ সালে রাঙ্গিলে তাঁর পর্দার অভিষেক থেকে শুরু করে ১৯৯৫ সালের তাঁর শেষ ছবি গড অ্যান্ড গান অবধি ৬০-টি ছবিতে স্মরণীয় চরিত্রে অভিনয় করেছিলেন।

মৃত্যু 
গলার ক্যান্সারে আক্রান্ত হয়ে ৬৯ বছর বয়সে রাজ কুমার মারা যায়  ফারহানা ফারুককে দেওয়া সাক্ষাতৎকারে পুরুরাজ কুমারের মতে তার বাবা হজকিন্সে ভুগছিলেন যার জন্য তিনি কেমোথেরাপি নিয়েছিলেন। দু'বছর তার ফুসফুস এবং পাঁজরের মধ্যে পুনরাবৃত্ত নোডগুলির খারাপ ছিল।

চলচ্চিত্রের তালিকা

তথ্যসূত্র

বাহিঃ সংযোগ 

 

ভারতীয় হিন্দু
কাশ্মীরি ব্যক্তি
২০শ শতাব্দীর ভারতীয় অভিনেতা
মুম্বইয়ের অভিনেতা
হিন্দি চলচ্চিত্র অভিনেতা
১৯৯৬-এ মৃত্যু
১৯২৬-এ জন্ম
ভারতীয় চলচ্চিত্র অভিনেতা
কাশ্মীরি পণ্ডিত
সীমাঞ্চল এক্সপ্রেস লাইন চ্যুতি

সীমানাঞ্চল এক্সপ্রেস লাইন চ্যুতি ঘটে ৩ ফেব্রুয়ারি ২০১৯ সালে, ভারতের বিহার রাজ্যের বৈশালী জেলার সহদেই বুজুর্গ নামকে স্থানের কাছে।  এই ঘটনায় ছয়জন নিহত এবং ৩০ জনেরও বেশি আহত হয়।

দুর্ঘটনা 
তদন্তে দেখা গেছে যে রেললাইনে একটি ফাঁটল বা ভাঙার কারণে এই লাইনচ্যুত হয়েছিল। আকস্মিকভাবে ভাঙ্গা রেলের উপর প্রভাব পড়ার কারণে লোকোমোটিভ এবং কয়েকটি বগি ডিক্যুপ হয়ে যায় এবং বগিগুলি লাইনচ্যুত হয়ে উল্টে পড়ে।  এই দুর্ঘটনায় বেঁচে যাওয়া একজন যাত্রী গণমাধ্যমকে বলেন, ''আমি জোরে শব্দ শুনি এবং কোচের মেঝেতে পড়ে যাই। খুব অন্ধকার ছিল, আমি কিছুই দেখতে পেলাম না, সর্বত্র ভাঙ্গা কাঁচ অনুভব করলাম"।

তথ্যসূত্র 

২০১৯-এ রেলওয়ে দুর্ঘটনা
২০১৯-এ ভারতে বিপর্যয়
উইকিউপাত্তে স্থানাঙ্ক নেই
বৈশালী জেলা
বিহারে রেলওয়ে দূর্ঘটনা
ভারতে লাইন চ্যুতি
মালয় ও ইসলামী বিশ্ব জাদুঘর

মালয় ও ইসলামিক বিশ্ব জাদুঘর (  ) হল একটি জাদুঘর, যা মেলাকা সিটি, মেলাকা, মালয়েশিয়ায় অবস্থিত।

ইতিহাস 
১৯১০ সালে নির্মিত বাশন হাউজ বিল্ডিংয়ে জাদুঘরটি স্থাপন করা হয়েছে। এই বিল্ডিংটি ১৯৮৬ সাল পর্যন্ত ব্রিটিশ রাবার সংস্থা ডানলপ ব্যবহার করেছিল।

স্থাপত্য 
এই বিল্ডিংয়ে ব্রিটিশ স্থাপত্যশৈলী ব্যবহৃত হয়েছে। এটিতে  আয়তক্ষেত্রাকার আকৃতির নকশা এবং ঢালু ছাদ রয়েছে।

প্রদর্শনী 
জাদুঘরটি বিশ্বে ইসলামের বিস্তার, গুরুত্বপূর্ণ ও ঐতিহাসিক মুসলিম ব্যক্তিত্ব, গুরুত্বপূর্ণ ইসলামী ভবন, নিদর্শনাদি, ঐতিহ্যবাহী পোশাক ইত্যাদির তথ্য প্রদর্শন করা হয়।

আরো দেখুন 

 মালয়েশিয়ায় যাদুঘরগুলির তালিকা 
 মেলাকা পর্যটন কেন্দ্রের তালিকা

তথ্যসূত্র 

উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
জাদুঘর
মালয়েশিয়া
স্থাপত্য
ইসলামি জাদুঘর
২০১২-এ মালয়েশিয়ায় প্রতিষ্ঠিত
মালাক্কা (শহর)-এর ভবন ও স্থাপনা
মেলেকা আল-কুরআন জাদুঘর

মেলাকা আল-কুরআন জাদুঘর ( মালয় : Muzium Al-quran Melaka) হল কুরআন সম্পর্কে একটি জাদুঘর  যা মেলাকা সিটি, মেলাকা, মালয়েশিয়ায় অবস্থিত। এটি মেলাকা রাজ্যের মসজিদের পাশেই অবস্থিত।

ইতিহাস 
রেস্টু ফাউন্ডেশন এবং মেলাকা রাজ্য সরকারের পারষ্পরিক  সহযোগিতায় জাদুঘরটি তৈরি করা হয়েছিল।   এটি ২০০৮ সালের ১০ জানুয়ারি জনসাধারণের জন্য উন্মুক্ত করা হয়।

স্থাপত্য 
জাদুঘরটিতে একটি জাদুঘরের দোকান দিয়ে সজ্জিত ১২টি প্রধান হল রয়েছে।

প্রদর্শনী 
পুরনো পান্ডুলিপি, বিশেষ সংগ্রহ, শিল্পকলা ইত্যাদি থেকে শুরু করে যাদুঘরে কুরআনের বিভিন্ন সংগ্রহ প্রদর্শন করা হয়।  এটিতে নবী মুহাম্মদ ও তার সাথীদের সমগ্র মধ্য প্রাচ্যে, ইন্দোচিনা এবং বাকী মালয় ও বিশ্ব জুড়ে ঐশী বানী থেকে ইসলাম প্রচারের ইতিহাসও প্রদর্শন করে।

আরো দেখুন 

 মালয়েশিয়ায় যাদুঘরগুলির তালিকা 
 মেলাকা পর্যটন কেন্দ্রের তালিকা

তথ্যসূত্র 

উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
জাদুঘর
ইসলামি স্থাপত্য
মালয়েশিয়া ইসলাম
ফু-ইঔ লু মসজিদ

ফুইউ রাস্তা মসজিদ () বা  উত্তর মসজিদ নামেও পরিচিত চীনের সাংহাইয়ের হুয়াংপু শহরে অবস্থিত একটি মসজিদ।

ইতিহাস 
মসজিদটি নির্মাণের আগে নানজিংয়ের মুসলমানরা নামাজের দুটি বাড়ি ভাড়া করেছিল। ১৮৭০ সালে চিং রাজবংশের টঙ্গজি সম্রাটের শাসনকালের নবম বছরে ৩১ জনের মুসলিম একটি দল ৪০০ বর্গমিটারের একটি জমি ক্রয় করে এবং ফুইউ রাস্তা মসজিদটি নির্মাণ করে। ১৮৯৭, ১৯০৫, ১৯৩৬ এবং ১৯৭৯ সালে মসজিদটিকে সংস্কার এবং সম্প্রসারণ করা হয়।

স্থাপত্য 

মসজিদটি ১,৫২০ বর্গমিটার এলাকা জুড়ে অবস্থিত। মসজিদটি উত্তরমুখী করে নির্মাণ করা হয়েছে। মসজিদ ভবনটি তিনতলা বিশিষ্ট ভবন এবং চিং রাজবংশের স্থাপত্য শৈলীর আদলে নির্মাণ করা হয়েছে। ভবনে নামাজঘর, ইমামের থাকার ঘর, গ্রন্থাগার, সম্মেলন কক্ষ, গোসলখানা, অযুখানা এবং অন্যান্য সুবিধা আছে। ভবনের প্রবেশপথের পরেই একটি আয়তক্ষেত্রাকার আকৃতির উঠান আছে। উঠোনের উত্তরে অযুখানা এবং দক্ষিণে নামাজঘর আছে। মসজিদে পুরুষ ও মহিলাদের জন্য আলাদা আলাদা ব্যবস্থা আছে। 

মসজিদের অভ্যন্তরে বিভিন্ন ধাঁচে বিভিন্নভাবে নামাজঘরটিকে শোভিত করা হয়েছে। মসজিদের ছাদের ভারবহনকারী স্তম্ভগুলোকে খোদাই করা চিত্র সজ্জিত করা হয়েছে।

সাংহাই মেট্রোর ইউয়ুয়ান উদ্যান স্টেশনের পূর্বদিকে হেঁটে যাওয়া যাবে এমন দূরত্বে মসজিদটি অবস্থিত।

কার্যক্রম 
মসজিদটি সাংহাইয়ের মুসলমানদের রাজনৈতিক, ধর্মীয় এবং সাংস্কৃতিক কেন্দ্র হিসাবে ব্যবহার করা হয়। সাংহাইয়ের আধুনিক ইতিহাসেরর প্রথম ইসলামী বিদ্যালয় উ বেন প্রাথমিক বিদ্যালয় এই মসজিদে নির্মাণ করা হয়েছে। মসজিদটি বর্তমানে শহরের নামাজ পড়া এবং অন্যান্য মুসলিম কর্মকাণ্ডের কেন্দ্র হিসেবে ব্যবহার করা হয়। ১৯০৯ সালে মসজিদে সাংহাই ইসলামিক পরিচালনা পর্ষদ স্থাপন করা হয়।

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র 

১৯শ শতাব্দীর মসজিদ
চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ